# Etât di mieç

Ilustrazions dai lavôrs in tai cjamps in un lunari agricul de etât di mieç
Miniature de etât di mieç
Secont la sudivision plui condividude de Storie Europeane de bande dai studiôs, la **Ete di Mieç** dal latin *media tempestas* o ancje *media aetas* (peraule doprade la prime volte da Flavio Biondo) al è il periodi jenfri la etât classiche e chê moderne.

In dute Europe la Ete di Mieç e scomence tal an 476, secont une convenzion decidude dai storics, che al è l'an de deposizion dal ultin imperadôr roman Romul Augustul e la fin dal Imperi Roman di Ocident.

La fin de Ete di Mieç no je compagne par ducj i paîs. Lis conseguencis de fin de Ete di Mieç a tiermin lunc a forin la nassite dal Rinassiment e des monarchiis nazionâls.

I agns plui utilizâts par segnâ la fin de Ete di Mieç a son il 1453, an de colade de citât di Costantinopoli par man dai Turcs o la fin de Vuere dai Cent Agns jenfri la France e la Ingletiere, il 1492, an de Scuvierte des Americhis e de fin dal periodi islamic in Spagne o ancje il 1517, an de Riforme Protestante. Cualchidun al dîs che la fin de Ete di Mieç e je di meti tal an 1250, an de muart di Fidrì II di Svevie

La Ete di Mieç, e ven dividude in dôi:

* Alte ete di mieç, clamade ancje *secui scûrs*, ch'a va dal secul V al secul X, caraterizade da une grande miserie, e continuis invasions de bande dai Sclâfs, Araps, Vichincs e Magjârs.

* Basse ete di mieç, ch'a va dal secul XI al secul XV, ch'a viôt une rinassite de vite tes citâts, une ativitât comerciâl simpri plui fuarte ancje par il bon guvier des Signoriis, la costruzion di cjistiei, la nassite des bancjis.

Daurman la colade dal Imperi Roman di Ocident, lis popolazions dal Nord e dal Est de Europe a tachin a barufâ jenfri di lôr, par rivâ a une ricostruzion, soredut locâl, de organizazion aministrative, militâr, economiche e juridiche, par finî tal periodi che al reste nome il podê nazionâl.

Bisugne ancje dî che dal 476 nol sucêt nuie. Il gambiament al jere za rivât cu l'imperadôr Teodosi, cuant che il cristianisim al devente religjon di Stât (380 d.d.C).

## Cronologjie dai acadiments plui impuartants

I acadiments storics che a àn caraterizât la rêt de Etât di mieç, de sô nassite fintremai a la sô fin:

### L'Alte Etât di mieç (Secui V - X)

* **476** – Colade dal Imperi Roman di Ocident: il condotîr barbar Odoacre al puarte vie il podê al ultim imperadôr Romolo Augusto. Cun chest acadiment scomence le Etât di mieç.
* **568** – I Langobarts, guidâts dal re Alboino, a jentrin in tal Friûl e costituissin il Ducât di Cividât, prime forme di stât langobart in Italie.
* **774** – Carli Magn **(Carli il Grant)**, re dei Francs, al vinç cuintri i Langobards e al scomence la costituzion dal so grant imperi.
* **800** – Carlo Magno al ven incoronât Imperadôr dal Sacri Roman Imperi dal Pape Leone III inte gnot di Nadâl.
* **955** – Bataie di Lechfeld: ( 10 di avost dal 955). l'imperadôr Ottone I al vinç cuintri i Ungars , popul che al veve sachegjât par tancj agns dute l'Europe centrâl(che a vevin fât grans dâms ancje inte plane dal Friûl),.

### (Secui XI - XIII)

* **1054** – Grant Scisme: la Glesie e si divît par simpri jenfri la glesie catoliche di Rome e chê ortodosse di Costantinopoli.
* **1077** (3 di Avrîl) – Nassite dal Stât feudâl dal **Patriarcjât di Acuilee**: l'imperadôr Enrico IV al investîs il Patriarcje Sigeardo, dant il podê dret e net sul teritori dal Friûl.
* **1096** – Scomence la **Prime Crosade** cun le intenzion diliberâ Gjerusalem dal domini dal Islam.
* **1215** – In Inghiltere, il re Giovanni Senzaterra al firme la **Magna Carta**, il prin document che limite il podê dret dal re in favôr de libertât de nobiltât.

### Le Basse etât di mieç (Secui XIV - XV)

* **1347** – La **Peste Nere** e jentre in Europe de bande di soreli li levant; in pôcs agns e cope scuasit un tierç de popolazion di dut il continent.
* **1420** – Fin dal podê temporâl dal Patriarcjât di Acuilee: la Republiche di Vignesie e jentre cul esercit e e concuiste il Friûl, che al jentre in tai possediments de Republiche di Vignesie.
* **1453** – I Turcs Otomans a concuistin Costantinopoli, fasint colâ par simpri l'Imperi Roman di Orient. In chest an e finìs ancje la Vuere dai Cent Agns jenfri France e Inghiltere.
* **1492** – Cristoforo Colombo al rive in tal teritori des Americhis. Cheste grande scuvierte e siere la epoche de Etât di mieç e dâ l'inizi ae Etât Moderne.

## Leams esternis

* *Ma non erano secoli bui* () di Franco Cardini (par talian)
* *Prontuario di stereotipi sul Medioevo* () di Antonio Brusa (par talian)